Alan Dilpak (kirmanckî)
Ev gotar bi zazakî ye. Ji bo kurmancî biçe: Alan Dilpak Alan Dilpak mintiqa Gurgimî ra, dewêda şarîstanê Elebîstanî ra yo. Keyeyê (çêyê) ey keyeyêde kurd û elewî yo. O domanê 6îne yo. Keye de domano pêyên o û `lew layek o.` Goreyê piyê ey, demo ke o ame dînya, înan, o sey domanêde yew serre do qeyd kerdene. Goreyê vatena dayika ey kî; demo ke Alan Dilpak amo dînya, daran çîçegî kerdîbî ra û apê ey Alî eskerîye ra amebî. Na sebeb ra kî Alan Dilpak nêzaneno ke key dayîka xo ra bîyo. O vano amrê ey, dormeyê 50 serre der o. Seba ke Alan Dilpak şêrone mekteb, malbata ey dewe bi dewe, bajar bi bajar bi bî goçber. Zulm û zordariya cuntaya leşkerî ye ver, 1972 de 2 serrî zîndan kewt para Alan Dilpakî. Bado, ey Anqara de Uiversîteya Hacettepeyî qedenê. Tawo ke cuntayêda newîye amê, 1980 de ey welat terk kerd. Alan Dilpak 1981 ra nat sey mamostayê dersanê ziwanê Almankî seba ciwananê peşeyan xebetîno. Xebat û eserê xo yê ke perwerdekerdişê domananê kurdan ser o yê, Alan Dilpak wazeno ke bi raya înan, katlîmo çandî yo ke kurdan ser o yo, dustê ey de sare wedarone. Alan Dilpak zewejiya yo û pîye keynek û lajekê yo.